หุ้นเช้า31ต.ค.ปิดลบ1.25จุด
หุ้นภาคเช้า31ต.ค.ปิดลบ 1.25 จุด ที่ระดับ 971.93 จุด มูลค่า 9,578.2ล้านบาท
31 ต.ค. 2554

หุ้นภาคเช้า31ต.ค.ปิดลบ 1.25 จุด ที่ระดับ 971.93 จุด มูลค่า 9,578.2ล้านบาท




ดัชนีหุ้นไทยปิดทำการในช่วงครึ่งวันเช้าของวันที่ 31 ต.ค.ที่ระดับ 971.93 จุด ลดลง 1.25 จุด ด้วยมูลค่าการการซื้อขาย 9,578.20 ล้านบาท 
นักวิเคราะห์ บล.ทรีนีตี้  ระบุว่า ตลาดหุ้นยังมีปัจจัยเรื่องน้ำท่วมที่ทำให้นักลงทุนกังวลอยู่   โดยประเมินกรอบ แนวรับวันนี้ที่  960 จุดและแนวต้าน 980 จุด
บล.กรุงศรีอยุธยา  แนะนำ  ซื้อขายหุ้น ด้วยวงเงินที่จำกัด พอร์ตหลักถือหุ้น 20% ของพอร์ตต่อไปก่อน
แม้ว่าดัชนีจะปรับสูงขึ้นได้ดีกว่าที่เราคาดไว้มาก เนื่องจากปัจจัยบวกภายนอกประเทศ ทั้งๆที่เศรษฐกิจภายในประเทศมีแนวโน้มชะลอตัวกว่าที่คาดไว้เดิม และแม้ว่าผลกระทบต่อกำไร SET จะไม่มากนัก เนื่องจากผลกระทบโดยตรงส่วนใหญ่อยู่ในหุ้นกลุ่มนิคมฯ อสังหาฯ ชิ้นส่วนยานยนต์ และอิเล็กทรอนิกส์ซึ่งมีสัดส่วนกำไรไม่มากนักเมื่อเทียบกับกำไรทั้งตลาด
อย่างไรก็ตามการที่น้ำท่วมขังเป็นเวลานาน อาจทำให้อัตราการเติบโตของสินเชื่อธนาคารพาณิชย์ชะลอตัว และหนี้เสียเพิ่มสูงขึ้น ซึ่งจะส่งผลกระทบต่อกำไรตลาดหุ้น มากขึ้น  
สำหรับกลยุทธ์ลงทุนช่วงนี้ คือ PTT, PTTEP, TOP, PTTGC, BBL,KBANK, SCB, KTB, และ SCC เป็นหลัก